ΔΗΜΟΣ ΔΥΤΙΚΗΣ ΣΑΜΟΥ 17/01/2023

ΓΡΑΦΕΙΟ ΔΗΜΑΡΧΟΥ

ΤΗΛ : 22733 50871

**ΔΕΛΤΙΟ ΤΥΠΟΥ ΣΧΕΤΙΚΑ ΜΕ ΔΗΜΟΣΙΕΥΜΑ ΠΟΥ ΑΦΟΡΑ ΤΟ ΔΗΜΟ ΔΥΤΙΚΗΣ ΣΑΜΟΥ**

Είναι πραγματικά  απίστευτο και μεγάλο ατόπημα  να δίνεται στη δημοσιότητα από το Δήμο Ανατολικής Σάμου η απάντηση του Υπουργείου που αφορά το Δήμο  της Δυτικής  Σάμου και το Γραφείο του  ίδιου του Πρωθυπουργού  εκτός και αν αυτό συμπεριλαμβάνεται στα πλαίσια της αυτοδιοικητικής  μας  αλληλεγγύης.

Όσον αφορά το ποσό των 486.564,00 ευρώ που έχουμε λάβει, δόθηκε τους πρώτους μήνες λειτουργίας του δήμου αντισταθμιστικά στο χρέος που «φορτωθήκαμε» από τον πρώην  Ενιαίο Δήμο Σάμου που ήδη είχε δημιουργηθεί από  το μεταναστευτικό.

Έκτοτε  ο Δήμος Δυτικής δεν έχει λάβει ούτε ένα ευρώ και δεν έχει καμιά σχέση με τις δεκάδες εκατομμυρίων που δόθηκαν στο Δήμο Ανατολικής.

Ο Δήμος μας από την πρώτη μέρα  συνεργάζεται με τον καλύτερο τρόπο με όλα τα Υπουργεία αλλά το Ταμείο Αλληλεγγύης του Υπουργείου Μετανάστευσης και Ασύλου για εμάς ήταν απρόσιτο!

Παρόλα ταύτα εμείς  θα επανέλθουμε στο αίτημά μας τηρώντας όλες τις προβλεπόμενες διαδικασίες.

Το ότι η Σάμος είναι ενιαίο νησί και πρέπει να παραμείνει ενιαίο  να το δούμε και στη πράξη και όχι μόνο στα λόγια.

Το ποιοι διχάζουν το νησί και την κοινωνία του ας το κρίνει ο Σαμιακός λαός…